માનવમિત્ર, સુરત : ગીર પંથકમાં સિંહોના મોત મામલે ગુજરાત હાઇકોર્ટના આકરા વલણ અને ગંભીર ચેતવણી બાદ હવે રાજય સરકાર પણ હરકતમાં આવી છે. આજે સુરત ખાતે એક કાર્યક્રમમાં હાજરી દરમ્યાન રાજયના મુખ્યમંત્રી વિજયભાઇ રૂપાણીએ ગીરમાં સિંહોના મોત મામલે ચિંતા વ્યકત કરી હતી અને હૈયાધારણ આપી હતી કે, સિંહોના જતન અને રક્ષણ મામલે સરકાર કૃતનિશ્ચયી છે. આ મુદ્દે સરકાર સહેજપણ કચાશ કે કસર નહી રાખે. સરકાર તમામ પ્રકારે સિંહોના રક્ષણ અને જતન માટેની કામગીરી કરી રહી છે.